google/wiki40b huggingface dataset:
Muhammad Datu' Muda

Muhammad Datu' Muda merupakan seorang pengarang di Malaysia yang mengarang sebuah buku bertajuk ‘It-haf al-Anam bi Zikri Tarikh wa Fadhail Ulama' Islam’.Ulama ini sangat besar pengaruhnya dalam lingkungan ulama tradisional di dunia Melayu.

Buku It-haf al-Anam bi Zikri Tarikh wa Fadhail Ulama' Islam

Di dalam buku tersebut , pendahuluannya disebutkan bahawa ia ditulis di Linggi,Negeri Sembilan pada Februari 1949.
Kandungannya ditulis secara garis besar dalam pendahuluan ‘mengandungi akan sudut tarikh setengah daripada imam besar dan ulama Islam yang terbilang’.
Pada bahagian lain disebutkan metodologi penulisan dibahagi kepada lima bahagian iaitu pertama, Mengani Imam Ulama Fiqh (Fuqaha'); kedua, mengenai Imam Ulama Ushuliddin; ketiga, Imam-Imam Syi'ah; keempat, Isnad dan Rawi Hadis dan kelima ialah rampaian.
Pada bahagian pendahuluan juga disebutkan sumber rujukan antaranya at-Tasyri' al-Islami, Bidayah al-Mujtahid, Majalah Guru, Majalah Nur Islam, dan lain-lain.
Bahagian pertama, Tentang Imam Ulama Fiqh dimulai dengan ulama dalam lingkungan Mazhab Hanafi dan tersenarai di bawahnya 40 ulama lengkap riwayat ringkas, ada yang disebut tahun lahir dan wafat, ada juga hanya riwayatnya saja.
Sesudah itu disebut pula ada tiga orang ulama yang hidup sezaman dengan Imam Abu Hanifah tetapi mereka bukan pengikut mazhab itu.
Ketiga-tiganya tinggal di Kufah dan mereka ialah Muhammad bin 'Abdur Rahman bin Abi Laili, lahir tahun 74 Hijrah, wafat tahun 148 Hijrah; Syuraik bin 'Abdullah an-Nakha'ie, lahir di Bukhara, tahun 95 Hijrah, wafat di Kufah 177 Hijrah dan Sufyan bin Sa'id ats-Tsauri, lahir tahun 97 Hijrah, wafat pada 161 Hijrah.
Ulama dalam lingkungan Mazhab Maliki disenaraikan juga 40 ulama dimulai daripada Imam Malik atau nama lengkapnya Malik bin Anas bin Malik bin Abi 'Amir, dilahirkan di Madinah al-Munawwarah pada 93 Hijrah bersamaan 718 Masihi dan wafat 179 Hijrah.
Senarai itu diakhiri dengan riwayat al-Majisyun atau nama lengkapnya Abu Marwan 'Abdul Mulk bin 'Abdul 'Aziz bin 'Abdullah bin Abi Salamah al-Majisyun, wafat tahun 212 Hijrah.
Di bawah Mazhab Syafi'ie yang disenaraikan ramai ulama, tetapi pada pandangan saya ramai juga yang bukan pengikut Mazhab Syafi'ie.
Ia dimulai dari Imam Syafi'ie sendiri dan ditutup dengan Syeikh Ibrahim bin Muhammad al-Bajuri, ulama yang dilahirkan di Bajur, Mesir, pada 1192 Hijrah bersamaan 1783 Masihi dan wafat pada Zulhijjah 1277 Hijrah (Jun 1861 Masihi).
Chursdorf

Chursdorf merupakan sebuah kawasan perbandaran terletak di daerah Saale-Orla, Thüringen, Jerman.
Libya Itali

Libya Itali (Bahasa Itali: Libia Italiana;Bahasa Arab: ليبيا الإيطالية‎ Lībyā al-Īṭālīya) merupakan sebuah tanah jajahan bersatu Afrika Utara Itali (Africa Settentrionale Italiana, atau ASI) yang ditubuhkan pada tahun 1934, kini dikenali sebagai negara Libya. Libya Itali telah dibentuk dari tanah jajahan Cyrenaica dan Tripoli yang telah dirampas oleh Itali dari Empayar Uthmaniyah pada tahun 1912 selepas Perang Itali-Turki tahun 1911 hingga 1912.
Irles

Irles ialah sebuah komun yang terletak di komun Somme di Picardie di utara Perancis.
Sistem planet

Sistem planet terdiri daripada pelbagai objek bukan najam yang beredar mengelilingi bintang seperti sebuah planet, bulan, asteroid, meteor, komet, dan habuk kosmik. Kesemuanya, satu atau lebih bintang dan sistem planetnya membentuk sistem bintang. Sistem planet kita sendiri, yang mengandungi Bumi, bersama Matahari membentuk sistem bintang yang unik iaitu sistem suria.
Sistem planet mengelilingi bintang seperti matahari pada umumnya dipercayai terbentuk melalui proses yang sama yang menghasilkan pembentukan bintang. Sesetengah teori awal membabitkan bintang lain melalui hampir dengan matahari, dan menarik keluar jisim darinya yang kemudiannya bergumpal dan membentuk planet. Bagaimanapun, kemungkinan peristiwa hampir berlanggar kini diketahui terlalu kecil untuk menjayakan model ini. Teori yang diterima masa kini menegaskan bahawa sistem planet terbentuk dari nebula suria.
Sesetengah sistem planet tidak sama dengan sistem suria. Walau bagaimanapun, sistem planet sekeliling pulsar telah disimpulkan dari variasi seni dalam tempoh denyutan radiasi eletromagnetik. Pulsar terbentuk dalam letupan ganas supernova, dan sistem planet normal tidak mungkin berjaya selamat letupan sebegitu - planet kemungkinannya akan lenyap, atau kehilangan mengejut kebanyakan jisim bintang pusat akan menjadikan ia terbebas daripada tarikan graviti bintang tersebut. Satu teori menyatakan bahawa teman stellar sedia ada hampir lenyap sepenuhnya akibat letupan supernova, meninggalkan badan bersaiz planet. Selain itu, planet mungkin terbentuk melalui cakera akresi yang mengelilingi pulsar.
Bantarwaru, Cinangka

Poskod

Poskod yang digunakan di Bantarwaru adalah 42167. Terdapat 13 buah desa di dalam daerah kecamatan Cinangka.
Hasbi Bin Habibollah

Pilihan raya Malaysia 2008

Dalam Pilihan Raya Umum Malaysia 2008, Hasbi Bin Habibollah bertanding menggunakan tiket Barisan Nasional . Beliau telah bertanding di kawasan parlimen Limbang , negeri Sarawak. Hasbi Bin Habibollah telah menang dengan mendapat undi sebanyak 6427.
Calon lawan ialah Lau Liak Koi dari PKR dan mendapat 5,751undi. Kalah . Peratus pengundi yang keluar ialah 60.93% . Undi rosak sebanyak 113.
Stesen pemancar televisyen

Stesen pemancar televisyen adalah rangkaian yang digunakan untuk dipancar ke semua televisyen.

Sejarah

Apabila televisyen dibina oleh J.L. Baird, NBC telah memulakan siarannya dengan pemancar tertinggi dunia di Amerika.

Turki

Pemancar televisyen di Turki adalah pemancar tertinggi dunia di Turki.

Azerbaijan

AzTV pula adalah pemancar televisyen Azerbaijan.

Indonesia

Indosiar merupakan pemancar tertinggi Indonesia.

Malaysia

Pemancar ntv7, 8tv, TV3, TV9 pula terletak di pemilik media, Media Prima, manakala pemancar RTM terletak di ibu pejabat RTM, Angkasapuri, Kuala Lumpur.
Rangkiling

Poskod

Poskod yang digunakan di Rangkiling adalah 37492. Terdapat 20 buah desa di dalam daerah kecamatan Mandiangin.
Shaharuddin Thamby

Keluarga

Isteri beliau, Nor’Aini Muhammad, 52, pernah memfailkan tuntutan cerai di Mahkamah Rendah Syariah Gombak Timur ,Kuala Lumpur tetapi kes berkenaan dibatalkan apabila kedua-dua pihak dapat berunding secara baik. Bapanya iaitu Thamby Mohd Jan, 76, yang telah meninggal dunia pada Januari 2011 akibat komplikasi pelbagai penyakit di Hospital Kuala Lumpur.
Sekolah Menengah Kebangsaan Pandan Mewah

Sejarah SMK PANDAN MEWAH

SMKPM dibina di atas tanah Lot No. PT. 19495 dalam kawasan pentadbiran Majlis Perbandaran Ampang Jaya ( MPAJ ) dengan keluasan iaitu 60 622 meter.Bangunan SMKPM terdiri daripada tujuh buah blok, sebuah surau, sebuah dewan dan sebuah pondok pengawal keselamatan.
Sekolah Menengah Kebangsaan Pandan Mewah, Ampang, Selangor Darul Ehsan ( SMKPM ) mula beroperasi pada 1 Januari 2004.
SMKPM telah beroperasi secara menumpang di SK Taman Bukit Teratai dari  2 Januari hingga 14 April 2004.Pada ketika itu terdapat 323 orang pelajar Tingkatan 1 dan 75 orang pelajar Tingkatan 2, manakala tenaga pengajarnya pula seramai 32 orang guru berijazah.
Pada awal pembukaannya sekolah ini diterajui oleh Pn Wan Fatimah bt. Wan Musa selaku Pengetua, Pn Hjh Rohaya bt. Sharifin sebagai Guru Penolong Kanan Kurikulum, En Ahmad Sale b. Khamsen sebagai Guru Penolong Kanan HEM, dan Datin Hjh Zuraida bt. Ahmad sebagai Guru Penolong Kanan Kokurikulum.

Bendera

Rekabentuk bendera adalah berlatarbelakang warna PUTIH asas kepada suci lahirnya seseorang murid yang menuntut di sekolah ini. Di tengah-tengah secara melintang terdapat tiga lagi warna MERAH, BIRU dan KUNING bersimbolkan lencana yang memaparkan ilmu dan didikan sebagai sebahagian dariapda sejarah kehidupan seseorang murid yang belajar di SMKPM.
Grafik Bendera dan Lencana Sekolah SMK Pandan Mewah telah direkabentuk oleh Encik Ahmad Sale bin Khamsen pada bulan Disember 2003 sebelum pembukaan secara rasmi Sekolah Menengah Pandan Mewah, Ampang, Selangor Darul Ehsan pada 3 Januari 2004. Pada grafik lencana sekolah, asasnya menpunyai empat warna asas Bendera Jalur Gemilang Malaysia iaitu Merah, Putih, Biru dan Kuning. Warna BIRU adalah membentuk; memantapkan perpaduan; KUNING adalah warna diraja; MERAH adalah gagah, siap siaga, gagah, perkasa, dan warna PUTIH pula warna bersifat suci, luhur sebagai pelajar yang dicorakkan kehidupan yang fitrah, cekal menghadapi gelombang global komtemporari. 
Di bahagian tengah lencana, terdapat buah corak buku terbuka bermakna pembelajaran sepanjang hayat- Life-long learning (buku tidfak bertutup). Juga mewakili empat elemen dalam Falsafah Pendidikan Kebangsaan (FPK) iaitu jasmani, emosi, rohani dan intelek sebagai keseimbangan elemen dalam diri seseorang murid. Sementara satu garisan tegak. dan empat condong adalah lima garisan yang bertemu di bahagian bawah sebagai mata pena dan mewakili lima prinsip Rukun Negara. Manakala cogan kata lencana pula diletakkan di bahagian atas seolah-olah terletak di bahagian bahu sebagai mendokong tanggungjawab bagi warga sekolah SMKPM iaitu BERILMU, BERETIKA DAN GEMILANG. 
Akhir sekali, lima bulatan di bahagian atas asas kesejahteraan fizikal dalam sukan dan permainan mencapai standard tinggi ke sukan aras tinggi.
akhir sekali lima bulatan di bahagian atas asas kesejahteraan fizikal dalam sukan permainan mencapai standard tinggi ke sukan aras tinggi
Muhammed Amin Sweeny

Prof. Dr Muhammed Amin Sweeny (1938- 13 November 2010) ialah seorang pengkaji Melayu yang berasal dari Belanda.

Keluarga

Beliau dilahirkan di Belanda dan memutuskan 'masuk Melayu' iaitu memeluk agama Islam. Sejak 1958 lagi beliau jatuh cinta dengan kesusasteraan Melayu.
Sejak 1998, beliau tinggal di Jatinegara, Jakarta, Indonesia untuk terus berilmiah . Beliau berkahwin beberapa kali dan terakhir dengan Sastri Sunarti binti Yahya Bagindo Alam, wanita Minangkabau yang bekerja di Pusat Bahasa, Jakarta.Beliau pindah ke Indonesia dan sedang memproses kewarganegaraan Malaysia ke warganegara Indonesia.

Pendidikan

Beliau gagal di SMA (high school) pada 1958 . Amin menerima kerahan tentera British Army lalu dikirimkan ke Malaya untuk menumpas gerakan komunis PKM. Di Malaya, Amin memilih bersama tentera Melayu sehingga dia dipindahkan dari Melaka ke Kluang. Setelah berpangkat Leftenan,beliau mengajar tentera Melayu bahasa Inggeris di samping belajar bahasa Melayu dan agama Islam.
Tahun 1959 dia kembali ke London dan masuk Islam di masjid London dengan imam dari Pakistan.
Dia kemudian belajar di University of London dan mendapat BA.Hons dalam Malay/Indonesian Studies di The School of Oriental and African Studies, dengan bahasa Arab klasik sebagai bidang studi kedua (1967). Pada 1970 mendapat Ph.D tentang kesusasteraan Melayu.
Dia menjadi pensyarah dan Profesor Madya di Universiti Kebangsaan Malaysia (1970-1977). Kemudian menjadi penasihat prasiswazah, kemudian penasihat pascasarjana dan menjadi Ketua Department of South and Southeast Asian Studies (1986-1991), dan anggota Jawatankuasa Eksekutif Center for Southeast Asia Studies (1991-1998) di University of California, Berkeley, Amerika Syarikat sehingga bersara dan menjadi Profesor Emiritus pada 1998.

Kritikan

Amin Sweeny banyak mengkritik para ahli bahasa dan naskah Melayu seperti Winstedt, Wilkinson, Overbeck, Hooykaas, Skinner dan banyak lagi yang selama ini dianggap sebagai dewa dalam pengkajian bahasa dan naskah Melayu, kerana menganggap bahasa dan sastra Melayu dalam naskah-naskah itu sudah menjadi klasik, artinya dianggap sudah mati, padahal dalam masyarakat Melayu kini masih hidup dan digemari. Bagaimanapun, Winstedt, Wilkinson, Overbeck, Hooykaas, Skinner dan yang lain mungkin melihat dari segi sebagaimana karya klasik Inggeris seperti karya Homer, iaitu Iliad dan Odyssey yang dianggap klasik tetapi masih dibaca ramai. Muhammed Amin Sweeny banyak mengkaji tentang sastera lisan, muzik dan wayang dalam masyarakat Melayu.

Meninggal dunia

Amin Sweeny meninggal dunia di rumah barunya di Cibeureum , Cipayung.
Vordorf

Vordorf merupakan sebuah munisipaliti terletak di daerah Gifhorn, Niedersachsen, Jerman.
Monyet Dunia Lama

Ciri-ciri

Monyet Dunia Lama bersaiz sederhana ke besar. Ada yang tinggal di pokok dan ada yang tinggal di atas tanah sahaja. Jenis yang kecil sekali ialah talapoin dengan kepanjangan kepala ke tubuh 34–37 cm dan berat 0.7–1.3 kilogram, sementara yang terbesar ialah mandril jantan (sedangkan mandril betina jauh lebih kecil), pada panjang sekitar 70 cm dan berat sebanyak 50 kilogram.
Dari segi rupa luaran, monyet Dunia Lama berbeza dengan mawas kerana mempunyai ekor (nama keluarganya bermaksud "mawasa berekor"), malah bezanya lagi dengan monyet Dunia Baru adalah ekornya tidak mencekau. Secara teknikal, perbezaan monyet Dunia Lama dan Dunia Baru bergantung pada struktur hidung, malah perbezaan monyet Dunia Lama dengan mawas bergantung pada kegigian (bilangan gigi sama bagi kedua-dua pihak, tetapi berlainan bentuknya). Lubang hidung monyet Dunia Baru menghadap ke sisi sementara lubang hidung monyet Dunia Lama menghadap ke bawah. Antara perbezaan lain termasuklah ektotimpanik (tulang telinga) berbentuk tiub, dan lapan batang geraham kecil berbanding 12 batang pada monyet Dunia Baru. Maka formula gigi monyet Dunia Lama ialah: Upper: 2.1.2.3 / Lower: 2.1.2.3

Pengelasan

Terdapat dua subkeluarga yang diperakui, iaitu Cercopithecinae yang tertumpu di Afrika tetapi mencakupi genus Macaca yang pelbagai di Asia dan Afrika Utara; dan Colobinae yang mencakupi kebanyakan genus Asia dan juga monyet Colobus Afrika.
Asam gumpal

Kuih asam gumpal merupakan sejenis hidangan kuih tradisional Melayu yang lemak manis yang dihasilkan dengan menggunakan sagu mata ikan/ sagu biji dengan inti dan dimasak dalam kuah santan.
Kuih asam gumpal disediakan dengan menggunakan sagu biji yang telah direbus dengan air yang dicampurkan dengan garam bagi membangkitkan rasa. Selepas itu sagu yang telah dimasak akan diisi dengan inti dan dijemput dengan tangan kepada bentuk akhir. Biasanya asam gumpal ini akan digumpal menjadi bulat sebesar satu gumpalan tangan (uukuran lama). Ia kemudiannya akan dimasak dalam kuah santan sehingga pekat. Campuran gula merah, halia dan halba juga ditambah bagi menambahkan perisa.
Kuih asam gumpal biasanya banyak dijual secara meluas dan cara membuatnya adalah mudah dan murah. Asam gumpal biasa dijual di pasar, pasar minggu, dan pasar tani.

Asal

Kuih asam gumpal ini lebih popular di sebelah pantai timur, terutama di Kelantan dan Terengganu. Kuih asam gumpal ada terdapat dijual secara meluas dan terdapat setiap masa sebagai hidangan petang. Ia mudah didapati dan harganya juga berpatutan.

Nama

Nama asam gumpal mungkin diambil dari cara membuatnya, iaitu digumpal dengan tangan.

Penyebaran

Kuih asam gumpal ini lebih popular di sebelah pantai timur, terutama di Kelantan dan Terengganu yang biasa dan mempunyai banyak hidangan kuih yang dieprbuat dengan kuah santan pekat. Oleh kerana kos pembuatan yang rendah, ia banyak dijual begitu sahaja, dan tidak perlu ditempah lebih awal.
Kuih asam gumpal kurang popular dinegeri lain di Malaysia, kemungkinannya disebabkan kuah bersantan pekat itu dianggap kurang baik bagi kesihatan dan kuahnya yang melekit menyukarkan ia dihidangkan di pejabat. Kuih asam gumpal biasanya dihidangkan secara berkuah dengan kuah santan pekat.

Dalam budaya popular

Kuih asam gumpal kurang diminati dikalangan golongan muda kerana ia merupakan sejenis kuih berhidang dan tidak boleh dimakan secara pantas. Selain itu kuahnya yang melekit dianggap menyelekehkan dan kuah santan pekat itu dianggap kurang baik bagi kesihatan.
Kuih asam gumpal sesuai untuk dijadikan sebagi makanan petang kerana rasanya yang sedap dan mengenyangkan.
Hermanville, Seine-Maritime

Hermanville ialah komun di jabatan Seine-Maritime dan di kawasan Haute-Normandie di utara Perancis.
Piala Emas CONCACAF

Sebelum penubuhan

Sebelum penubuhan konfederasi CONCACAF pada tahun 1961, beberapa pertubuhan bola sepak kecil sudah terbentuk di zon ini. Dua pertubuhan penting ialah Confederación Centroamericana y del Caribe de Fútbol (CCCF) yang dibentuk pada tahun 1938 (terdiri daripada negara-negara di zon Amerika Tengah dan kebanyakkan negara dari Caribbean) dan Konfederasi Bola Sepak Amerika Utara (NAFC) yang dibentuk pada tahun 1946 (terdiri daripada negara-negara di zon Amerika Utara serta Amerika Syarikat, Mexico, Kanada dan Cuba). Setiap pertubuhan mengadakan kejohanan mereka sendiri iaitu Kejohanan CCCF dan Kejohanan NAFC. CCCF telah menganjurkan 10 edisi kejohanannya pada tahun 1941 sehingga 1961, di mana pasukan Costa Rica memenangi tujuh kejuaraan (1941, 1946, 1948, 1953, 1955, 1960 dan 1961) dan 3 lagi dimenangi oleh pasukan El Savador (1943), Panama (1951) dan Haiti (1957). Manakala bagi NAFC pula, mereka telah menganjurkan 4 edisi kejohanannya pada tahun 1947, 1949, 1990 dan 1991 sebelum pengenalan Piala Emas CONCACAF.

Era Piala Emas CONCACAF

Pada tahun 1990, CONCACAF sekali lagi mengadakan kejohanan untuk pasukan negara di zon mereka yang dinamakan sebagai Piala Emas CONCACAF (Bahasa Inggeris: CONCACAF Gold Cup) dengan negara Amerika Syarikat menjadi tuan rumah pertama kejohanan ini pada tahun 1991 dan juga pemenang pertama bagi kejohanan ini. Manakala pasukan Mexico pula memenangi kejohanan ini tiga kali berturut-turut pada tahun 1993, 1996 dan 1998. Edisi Piala Emas CONCACAF 1996 menyaksikan pasukan pelawat pertama menyertai kejohanan ini iaitu Brazil.
Edisi Piala Emas CONCACAF 2000 pula pasukan-pasukan yang bertanding dinaikkan dari lapan kepada 12 buah pasukan. Pasukan Kanada memenangi kejohanan seterusnya, kejuaraan antarabangsa mereka yang pertama selepas 100 tahun.
Semenjak penubuhan Piala Emas CONCACAF pada tahun 1991, kejohanan ini telah dimenangi sebanyak enam kali oleh pasukan Mexico, lima kali oleh pasukan Amerika Syarikat dan sekali oleh pasukan Kanada. Naib juara termasuklah pasukan Brazil, Colombia, Costa Rica, Honduras dan Panama.
Bréel

Bréel ialah sebuah komun di jabatan Orne di barat-laut Perancis.
Moeno Sakaguchi

Pasukan kebangsaan

Moeno Sakaguchi bermain 9 perlawanan dan menjaringkan 1 gol untuk pasukan bola sepak kebangsaan wanita Jepun.
Lapangan Terbang Marseille Provence

Sejarah

Dahulu dikenali sebagai Lapangan Terbang Marseille-Marignane, ia telah diuruskan sejak tahun 1934 oleh Dewan Perniagaan dan Industri Marseille Provence (CCI). 
Pada tahun 1920-an dan 1930-an, Marignane adalah salah satu titik operasi utama Perancis untuk kapal terbang. Ia secara ringkasnya berfungsi sebagai terminal untuk kapal terbang Pan American World Airways Clipper. Pengendali bot lain yang terbang ialah Aéropostale dan Air Union, yang kemudian bergerak dari Antibes pada tahun 1931. Marignane juga merupakan tapak produksi untuk kapal hidro oleh Lioré et Olivier.
Pada bulan September 2006, lapangan terbang ini membuka terminal baru MP2 untuk syarikat penerbangan bajet. Pada tahun 2013 Lapangan Terbang Marseille Provence memperluaskan pilihan beli-belah dan tempat makannya, dengan 30 kedai dan restoran baru, antaranya restoran Burger King yang pertama di Perancis sejak tahun 1997.
Kampung Tayor, Setiu

Kampung Tayor merupakan sebuah kampung yang terletak di Setiu, Terengganu Darul Iman.
Sekolah Menengah Kebangsaan Panji

Sejarah

SMK Panji mula dibuka pada 1 Januari 1984 di kawasan seluas 18 ekar di Kampung Panji . Kawasan tapak sekolah ini asalnya adalah sawah padi yang telah ditebus guna. Pada permulaannya, sekolah ini terdiri daripada dua blok bangunan dua tingkat dan satu bangunan Bengkel Seni Perusahaan serta satu bangunan kantin. Terdapat dua padang bola yang sangat selesa untuk kegiatan sukan. Pengetua pertama sekolah ini ialah Tn Hj Zakaria bin Chek dengan seramai 10 orang guru tetapi tiada kakitangan sokongan yang melaporkan diri pada awal pembukaannya. Namun pada 15 Januari 1984, En. Razali bin Mamat, kakitangan sokongan yang pertama melaporkan diri telah mula bertugas. Seramai 99 orang murid tingkatan 1 mendaftarkan diri dengan 4 buah kelas dibuka daripada beberapa buah sekolah rendah sekitar seperti SK Panji dan SK Tapang.
Kampung Sungai Kap

Poskod

Poskod yang digunakan di Kampung Sungai Kap, Sik, Kedah adalah 08210.
Troll

Dalam mitologi Norse, troll umumnya sinonim negatif untuk jötunn. Kemudian, dalam cerita rakyat Scandinavia, troll menjadi makhluk dalam hak mereka yang tersendiri. Pada zaman moden troll telah digambarkan dalam beraneka media.
Dalam mitologi Norse, troll, seperti thurs merupakan istilah yang digunakan kepada jötnar. Dalam sumber Norse Kuno, troll dikatakan mendiami di pergunungan terpencil, batu, dan gua, kadangkala hidup bersama (lazimnya sebagai ayah-dan-anak-perempuan atau ibu-dan-anak-lelaki), dan jarang dihuraikan sebagai ringan tulang atau peramah.
Terdapat banyak kekeliruan dan pertindihan dalam penggunaan istilah Norse Kuno jötunn, troll, þurs dan risi. Lotte Motz menteorikan bahawa ini merupakan empat kelas makhluk yang berbeza; tuan semulajadi (jötunn), ahli sihir mitos (troll), gergasi musuh (þurs) dan makhluk berwira dan berpikat (risi) - kelas terakhir menjadi tambahan termuda. Ármann Jakobsson memanggil teori ini "tidak disokong oleh mana-mana bukti yang meyakinkan" dan menyatakan bahawa sejak sumber tidak bersetuju, ianya mungkin paling berbuah untuk menyiasat setiap teks secara berasingan.
Kemudian, dalam cerita rakyat Scandinavia, troll menjadi takrifan sebagai jenis makhluk yang berbeza, umumnya dipegang menjadi lebih besar dari manusia dan jelasnya hodoh. Banyak kisah mengenai troll telah direkodkan, iaitu dihuraikan sebagai sangat tua, sangat kuat, tetapi lembap dan bodoh. Mereka kadangkala dihuraikan sebagai pemakan-manusia dan menjadi batu apabila menyentuh dengan cahaya matahari. Kepada abad ke-20, asal usul dari tanda tempat Scandinavia, seperti batu khusus, telah dipuncakan kepada troll.
Cerita rakyat Scandinavia mempercayai bahawa kilat menakutkan troll dan jötnar muncul dalam kebanyakan kisah rakyat Scandinavia, dan mungkin menjadi pantulan lewat dari tuhan Thor yang berperanan dalam melawan makhluk seumpama itu. Pada hubungan, kekurangan troll dan jötnar dalam Scandinavia moden dijelaskan sebagai keputusan dari "ketepatan dan kecekapan dari pancaran kilat".
Etzelsrode

Etzelsrode merupakan sebuah kawasan perbandaran terletak di daerah Nordhausen, Thüringen, Jerman.